Rast cena goriva u SAD
U Sjedinjenim Državama vlada sve veće nezadovoljstvo zbog visokih cena goriva, koje su dovele i do pada podrške predsedniku Obami
Vozači širom zemlje šokirani su cijenama na benzinskim pumpama. U pojedinim saveznim državama, poput Kalifornije, ta cifra je 100 dolara. Prema novoj anketi, 71 odsto Amerikanaca trpi finansijske posljedice zbog rasta cijena goriva. Poskupljenje od dolara za galon, porodicu sa prosječnim primanjima, košta dodatnih hiljadu dolara godišnje. Vozači u Tenesiju čekali su u redovima tri i po sata kako bi na Uskrs dobili besplatno gorivo od lokalne crkve. Većina je zahvalna za pomoć i ne krije nezadovoljstvo naftnim kompanijama. Analitičari očekuju da će najveća naftna kompanija na svijetu, Ekson, ove nedjelje prijaviti veći profit za 60 odsto - odnosno 10 milijardi dolara. Ševron i Šel, 22 odsto. Stručnjaci ističu da nema nestašica, već samo strahovanja zbog nemira na Bliskom istoku. kaže analitičar Ričard Hejstings. Cijene avionskih karata već su porasle za sedam odsto. Skupo gorivo uzrok je i pada podrške predsjedniku Baraku Obami, koji ističe da nema brzog rješenja, već da je potreban dugoročan energetski plan za smanjenje uvoza nafte za trećinu do 2025. godine. Zbog visokih cijena goriva, znatne posljedice trpi i turizam u Sjedinjenim Državama, što je razlog za dodatnu zabrinutost uoči zvaničnog početka sezone.